Писмо от Васил Левски до сливенци, 16.01.1872
… Вижте и в Панайотовите писма, че положението е такова, каквото и ние Ви бележим. Но и в същите му [писма] има и доста грешки… На тия писма ще му отговорите тъй: "Г-не, за всичко, що ни пишеш, то е работа на Централния комитет. С него трябва да се разбереш, отгдето зависим както ние, тъй и всичките революционни комитети, водими по един закон, който по вишегласие на всички ни е нареден. И докато не се съобразите със закона и поднесете писмено Вашето участие, че сте член на ЦК, [то] всичките твои писма ще бъдат напразно, защото не смеем да Ви отговорим."

 Източник

 Из сборника "Свята и чиста република: избрани страници от писма на Васил Левски", съставители Иван Унджиев, Никола Кондарев, София, "Наука и изкуство", 1987, с.147

Писма от Васил Левски